section_heading: Kontekst
paragraph_text: Wilco je u svibnju 2002. bio na promotivnoj turneji za Mermaid Avenue Vol. II kad je Jeff Tweedy bio pozvan da svira na festivalu Noise Pop u Chicagu. Promotor festivala ponudio mu je suradnika po želji, a Tweedy je odlučio surađivati s Jimom O'Rourkeom. Tweedy je prethodne zime tijekom putovanja često u svojem autu puštao O'Rourkeov album Bad Timing. O'Rourke je bio poznati producent, ali i glazbenik te je producirao više od 200 albuma prije nego što je Tweedy tražio suradnju. O'Rourke je ponudio usluge bubnjara Glenna Kotchea, a trojac je svirao 14. svibnja 2000. na festivalu. Tweedyju se toliko svidjela izvedba da je predložio da njih trojica snime zajednički album. Izabrali su ime Loose Fur i sljedećeg ljeta snimili šest pjesama.<ref>Kot 2004., str. 176-184